PESALEM.
122.
Aê gaŋô lau sêsôm gêdêŋ aê gebe “Tawê dandêŋ Apômtaunê andu tana” ma gêgôm aê têtac ŋajamanô. 
O Jerusalem, galoc eŋkaiŋ kêka aômnêm sacgêdô tôŋgac. 
O Jerusalem, sêkwê aôm sa kêtiam kêtôm malac, taŋ tuŋbôm kêpiŋ auc e ŋajaŋa naŋ. 
Gôlôac to gôlôac sêpi gamêŋ tonaŋ Apômtau tau nê gôlôac sêpi-sêpi sêmoa êtôm eŋ kêjatu êsêac gebe sêlanem Apômtaunê ŋaê. 
Aŋga tonaŋ tec tetoc lêpôŋ sêmêtôc biŋŋa kêkô, tetoc Dawidnê gôlôacnêŋ lêpôŋ kêkô. 
Ateŋ mec êtu Jerusalem êtap biŋmalô saŋa. Êsêac taŋ têntac gêwiŋ aôm naŋ, sêmoa ŋajamgeŋ. 
Wama ênêc nêm tuŋbôm ŋalêlôm ma biŋmalô ênêc nêm andu ŋalêlôm. 
Aê gabe jasôm gebe “Biŋmalô êndêŋ aôm” êtu ŋoc lasitêwai to ŋoc ŋacŋa. 
Aê gabe jateŋ moasiŋ êtu aômŋa, êtu Apômtau, aêacnêŋ Anôtônê anduŋa. 
